CELEX: 62010CA0069
Language: sk
Date: 2011-07-28 00:00:00
Title: Vec C-69/10: Rozsudok Súdneho dvora (druhá komora) z  28. júla 2011 (návrh na začatie prejudiciálneho konania, ktorý podal Tribunal administratif — Luxembursko) — Brahim Samba Diouf/Ministre du Travail, de l’Emploi et de l’Immigration (Smernica 2005/85/ES — Minimálne štandardy pre konanie v členských štátoch o priznávaní a odnímaní postavenia utečenca — Pojem rozhodnutie o žiadosti o azyl v zmysle článku 39 tejto smernice — Žiadosť príslušníka tretej krajiny o priznanie postavenia utečenca — Neexistencia dôvodov na priznanie medzinárodnej ochrany — Zamietnutie žiadosti v zrýchlenom konaní — Nemožnosť podať opravný prostriedok proti rozhodnutiu o preskúmaní žiadosti v zrýchlenom konaní — Právo na účinné súdne preskúmanie)

8.10.2011   
            
            
               SK
            
            
               Úradný vestník Európskej únie
            
            
               C 298/6
            
         Rozsudok Súdneho dvora (druhá komora) z 28. júla 2011 (návrh na začatie prejudiciálneho konania, ktorý podal Tribunal administratif — Luxembursko) — Brahim Samba Diouf/Ministre du Travail, de l’Emploi et de l’Immigration
   (Vec C-69/10) (1)
   
   (Smernica 2005/85/ES - Minimálne štandardy pre konanie v členských štátoch o priznávaní a odnímaní postavenia utečenca - Pojem „rozhodnutie o žiadosti o azyl“ v zmysle článku 39 tejto smernice - Žiadosť príslušníka tretej krajiny o priznanie postavenia utečenca - Neexistencia dôvodov na priznanie medzinárodnej ochrany - Zamietnutie žiadosti v zrýchlenom konaní - Nemožnosť podať opravný prostriedok proti rozhodnutiu o preskúmaní žiadosti v zrýchlenom konaní - Právo na účinné súdne preskúmanie)
   2011/C 298/08
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal administratif
   
      Účastníci konania pred vnútroštátnym súdom
   
   
      Žalobca: Brahim Samba Diouf
   
      Žalovaný: Ministre du Travail, de l’Emploi et de l’Immigration
   
      Predmet veci
   
   Návrh na začatie prejudiciálneho konania — Tribunal administratif — (Luxembursko) — Výklad článku 39 smernice Rady 2005/85/ES z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca (Ú. v. EÚ L 326, s. 13) — Žiadosť príslušníka tretej krajiny, ktorý má neoprávnený pobyt, o získanie postavenia utečenca — Zamietnutie tejto žiadosti v rámci vnútroštátneho zrýchleného konania pre nedostatok dôvodov odôvodňujúcich priznanie medzinárodnej ochrany — Súlad vnútroštátnej právnej úpravy, ktorá nepripúšťa žiaden opravný prostriedok proti rozhodnutiu o preskúmaní žiadosti v zrýchlenom konaní, s právom Spoločenstva — Právo na účinné súdne preskúmanie
   
      Výrok rozsudku
   
   Článok 39 smernice Rady 2005/85/ES z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca a zásada účinnej súdnej ochrany sa majú vykladať v tom zmysle, že nebránia vnútroštátnej právnej úprave, akou je sporná právna úprava vo veci samej, podľa ktorej nemožno podať nijaký samostatný opravný prostriedok proti rozhodnutiu príslušného vnútroštátneho orgánu o preskúmaní žiadosti o azyl v zrýchlenom konaní, ak možno dôvody, ktoré tento orgán viedli k preskúmaniu opodstatnenosti uvedenej žiadosti v takom konaní, podrobiť súdnemu preskúmaniu v rámci opravného prostriedku, ktorý možno podať proti konečnému zamietajúcemu rozhodnutiu, čo prináleží posúdiť vnútroštátnemu súdu.
   
      (1)  Ú. v. EÚ C 100, 17.4.2010.